呢段路1920年代就有，只不過當時未有名。最初佢駁住青山道，位置喺家下荔枝角消防局開始伸到家荔灣道，當時係填海邊，對住荔枝角灣。1920年代軍地，之後有煤倉同油倉。後尾油倉變成美孚新邨。當時荔枝角道尾嘅荔灣道，叫荔枝角沙灘道，可以入去荔枝角灣嘅泳棚。1960年代尾到1970年代初，荔枝角交匯處同葵涌道天橋起好，變成家咁樣。之後美荔道起好。美荔道到荔灣道一段，變成美孚新邨露天嘅萬事達廣場，唔畀車行。自此，去灣嘅路由美荔道替咗佢個位，而荔枝角道縮短少少到美荔道為止。